05-07-2021

Sags nr.

Dok. nr. 17272440

Postboks 1015

3900 Nuuk

Tlf. (+299) 34 50 00

Fax (+299) 32 50 02

E-mail: govsec@nanoq.gl

www.naalakkersuisut.gl

|  |
| --- |
| **Link** |
| **Informationer til pressen vedrørende H.M. Dronningens besøg i Grønland** |

Når Hendes Majestæt Dronningen aflægger officielt besøg i Grønland vil det ikke være muligt at dække besøget i Nordgrønland. Presse, der ønsker at dække Dronningens besøg i Østgrønland den 24. juli samt besøgene i Vestgrønland den 30. juli til 5. august

skal sende ønske om akkreditering og fremsende følgende information:

* Navn
* Medie
* Stilling
* Kontaktinformationer

Ovenstående informationer sendes til Naalakkersuisuts presserådgiver, Uiloq Mathæussen, på e-mail [umat@nanoq.gl](mailto:umat@nanoq.gl) senest **torsdag den 8. juli 2021 kl. 9.00 (grønlandsk tid)**.

For yderligere oplysninger om akkreditering kontaktes Uiloq Mathæussen på tlf. +299 345128 / +299 228502 eller e-mail [umat@nanoq.gl](mailto:umat@nanoq.gl).

Når besøgs- og presseprogrammet foreligger, vil det blive offentliggjort på kongehuset.dk samt fremsendt til den akkrediterede presse.

**Presserejse**  
Kongeskibet Dannebrog vil være eskorteret af et inspektionsskib med et begrænset antal pladser til pressen. Disse pladser vil blive fordelt efter akkrediteringsfristen, og ansøgerne vil få direkte besked **senest fredag den 9. juli 2021**. Presse, der tildeles plads på inspektionsskibet, vil være forpligtiget til at stille materiale til rådighed for andre medier under de sædvanligt gældende vilkår. Det vil være muligt at rejse med og overnatte på følgeskibet i dagene 1.-5. august. I den øvrige periode skal pressen sørge for egen underbringelse og transport. Bemærk at der ikke arrangeres presserejse med følgeskibet til Nordgrønland, Østgrønland og besøget i Ilulissat.

Ønske om plads på inspektionsskibet skal angives i e-mailen om akkreditering med angivelse af dato for ønske om ophold på skibet.

**Følgeskibet**  
Kahytterne er tomands- eller firmandslukafer med enkeltkøjeseng.

Der er ikke internetforbindelse på lukaferne, men daglig adgang til internet etableres i messerne. Forbindelsen er rimelig, men der afsættes specifikke perioder til brug for gæster, således at skibets daglige drift kan varetages. Forbindelsen er via satellit.

Prisen for opholdet er 150 pr. døgn - forplejning er inkluderet.

**Corona/COVID-19**  
Det er pressens eget ansvar at holde sig orienteret om de gældende coronarestriktioner.